《反挽歌二首 其一》
宋代·赵崇嶓

生人送死人，哀哀泪如霰。生人阅寒暑，冉冉亦如电。

来去递相送，展转不可见。丘樊谨封殖，陵谷犹有变。

万古长如斯，何庸致深辩。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。